লাডাখ প্ৰসংগকলৈ ভাৰত আৰু চীনৰ মাজত চলি আছে সংঘাত। এনে সংঘাতৰ মাজতে চীন-ভাৰত সীমান্তৰ স্পৰ্শকাতৰ ছিকিমত মোতায়েন কৰা ভাৰতীয় সেনাৰ হাতত তুলি দিয়া হৈছে অত্যাধুনিক এছাল্ট ৰাইফল।
ভাৰতীয় সেনাৰ এক শীৰ্ষ সূত্ৰই এই কথা প্ৰকাশ কৰিছে।
সূত্ৰটোৱে প্ৰকাশ কৰা মতে চীন-ভাৰত সীমান্তৰ উত্তৰ ছিকিম সীমান্তত থকা সেনাক শেহতীয়াকৈ চৰকাৰে এছাল্ট ৰাইফল প্ৰদান কৰা হৈছে।
এনে অত্যাধুনিক ৰাইফলেৰে ভাৰতীয় সেনাই চীনৰ সেনাৰ সাম্ভাৱ্য আক্ৰমণ সহজে প্ৰতিহত কৰিবলৈ সক্ষম হ'ব বুলি ধাৰণা কৰা হৈছে।
উল্লেখ্য ভাৰতীয় সেনাক যোৱা কিছুবছৰত কেইবাবিধো অত্যাধুনিক অস্ত্ৰৰ লগতে আধুনিক সঁজুলি প্ৰদান কৰা হৈছে।
উত্তৰ ছিকিমৰ মুগুথাং অঞ্চলত সমুদ্ৰপৃষ্ঠৰ পৰা ১৫,৫০০ ফুটতকৈও অধিক উচ্চতাত ভাৰতীয় সেনাই চীনৰ সেনাৰ বিৰুদ্ধে অতন্দ্ৰ পহৰা দি আহিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
